b'\n_START_ARTICLE_\nBellsprout\n_START_SECTION_\nEtimologija imena\n_START_PARAGRAPH_\nBellsproutovo ime dolazi od engleskih rije\xc4\x8di "bell" = zvono, odnose\xc4\x87i se na njegovo glavu koja ima oblik zvona, i "sprout" = mladi izdanak. Sekundarni utjecaj na zna\xc4\x8denje njegova imena mogla bi imati engleska rije\xc4\x8d "bluebell" = zvon\xc4\x8di\xc4\x87; zumbul._NEWLINE_Njegovo japansko ime, Madatsubomi, vjerojatno dolazi od japanske rije\xc4\x8di "tsubomi" = pupoljak.\n_START_SECTION_\nU videoigrama\n_START_PARAGRAPH_\nBellsprouta se u divljini mo\xc5\xbee prona\xc4\x87i samo u Pok\xc3\xa9mon Blue video igri, na sjeveru grada Vermiliona i na jugu grada Saffrona. U Pok\xc3\xa9mon Red videoigri ne mo\xc5\xbee ga se prona\xc4\x87i u divljini te je jedini na\xc4\x8din dobiti ga razmjenom. Bellsprouta se isto mo\xc5\xbee prona\xc4\x87i na raznim lokacijama u Pok\xc3\xa9mon Gold i Silver videoigrama._NEWLINE_Za Elementarnog Pok\xc3\xa9mona koji mo\xc5\xbee dvaput evoluirati, Bellsprotuove napada\xc4\x8dke statistike naro\xc4\x8dito su dobre. Bellsprout kroz stjecanje iskustva mo\xc5\xbee nau\xc4\x8diti mnoge napade koji izazivaju status-efekte, kao i neke umjereno jake Travnate i Otrovne napade. Uglavnom se u borbama koriste njegovi razvijeni oblici, Weepinbell i Victreebel, iako se ponekad i Bellsprout mo\xc5\xbee pokazati iznena\xc4\x91uju\xc4\x87e djelotvornim i kompetentnim.'